Diablo

**Diablo** je serijal igrica u kojima tučete demone po glavi. Base Turn ekipa igrala je skoro sve nastavke, premda su neki bili loši. Ovdje će se opisati glavni dojmovi o svakoj od tih igrica.

## Diablo 1

Prvi nastavak je igrao samo Dario, koji ga još do dan-danas smatra jednom od najdražih igrica. Diablo 1 imao je fenomenalan soundtrack, specifično Tristram temu koja je postala jako poznata. U ovom nastavku se prvi put javlja Butcher, koji je postao poznat sa svojom izrekom "Fresh meat". Inspirirao je Pudgea i tvrtku PIK Vrbovec.

## Diablo 2

Najpopularniji nastavak kod Base Turn ekipe. Najčešće su ga igrali u LAN partyjima, odnosno tako da donesu laptope kod Nixe i okupiraju cijelu sobu, uključujući pod. U Diablu 2 je moguće izabrati tri klase - Nekrića, Palu, i Amazonku. Jednom kad izaberete klase, trebate jesti masni čips i prolijevati naftnu Colu preko starih laptopa bez tipki. U slučaju da ne radi miš, morat ćete u mraku zadimljene sobe tražiti tuđi miš koji će najvjerojatnije biti loš zbog komadića duhana po tepihu. Kad je sve spremno, igra započinje. Igra se sastoji od toga da raspetljavate kablove i žice iz 2003. godine i onda ih uštekavate u razne uređaje poput struje, laptopa, PC-a, LAN konektora i zida. Tada je potrebno otići na ekran i gledati pikselizirani prikaz LAN prozora u kojem vas računalo upozorava da niste pravilno konektirani na LAN i na svijet. Matija tada treba najaviti da sve zna i da će riješiti. Diablo 2 se dalje nastavlja sa ulaženjem u razne Windows prozore i tabove, te svađanje oko pepeljara i miševa. Najzabavniji dio Diabla 2 je kad se uđe u igru i kada se treba upisati IP adresa, koju onda svi čitaju na glas, ali ipak se netko ne može konektirati. Kada se konačno uspije i začuje se ona fenomenalna Act I gitara, već je svima dosta i žele ići doma. No ipak igraju malo, Nixa lovi golde i smije se, Matija vara u igri i šuti, Wane se gamblea, a Borna pita, "Gdje ste vi?". Oko drugog grada netko obično predloži Del ili Sarajevo i onda je sve gotovo i svi se pokupe. Naravno, kad se sljedeći put igra Diablo 2, opet se igra ispočetka, jer je Matija izgubio svog lika od prošlog puta.

## Diablo 3

Treća igrica ovog serijala ostat će upamćena kao katastrofalna greška. Diablo 3 razočarao je Matiju i Nixu jer prima samo četiri osobe odjednom, kao Fritko, umjesto osam kao Diablo 2 i Riley Reid. Također ima svijet koji ne dopušta besciljno lutanje, a fali mu i Talent tree. Loša igrivost uzrokovala je da ga Matija usporedi s kamenom koji nađeš na cesti, koji je u stvari bolji jer podržava PvP i više od četiri igrača, te ima bolju grafiku jer je stvaran.

## Diablo 4

Wane je opskrbio Ekipu besplatnim primjercima ove igre, pa su ju zajedno isprobali. Ovaj nastavak je bolji od prethodnika, jer ima bolju grafiku i velik svijet. Atmosfera podsjeća na kad ti dim od roštilja uđe u stan pa sve bude zadimljeno. Diablo 4 nema veze s Diablom i nije jasno zašto se on uopće spominje u imenu igre. Ova igra posjeduje puno zabavnih dungeona i loading screenova. Nixa i Wane su imali dojam da nakon 4000 sati igranja počne malo faliti aktivnosti u igri, pa su zaključili da se možda trebala dorađivati još koje desetljeće. Sve u svemu, ovaj nastavak je okej.

## Slični članci

* Kanter Strajk
* Mrtvac
* Deni